|  |  |  |
| --- | --- | --- |
| 2019.gada 27.februārī | **Saistošie Noteikumi** | Nr. SN \_/2019 |
|  | **Saulkrastos** |

*Apstiprināti*

*Saulkrastu novada domes*

*2019.gada 27.februāra sēdē*

*(prot. Nr.\_/2019 §\_\_)*

**Grozījumi Saulkrastu novada domes 2018.gada 31.janvāra saistošajos noteikumos Nr. SN 1/2018 “Par materiālo palīdzību Saulkrastu novadā”**

*Izdoti saskaņā ar*

*likuma ”Par pašvaldībām”43. panta trešo daļu,*

*MK 2006. gada 19.decembra noteikumu Nr. 1036 „Audžuģimenes*

*noteikumi” 43.punktu*

1. Izdarīt Saulkrastu novada domes 2018.gada 31.janvāra saistošajos noteikumos Nr. SN 1/2018 “Par materiālo palīdzību Saulkrastu novadā” (turpmāk – Noteikumi) šādus grozījumus:
   1. Svītrot no noteikumu izdošanas tiesiskā pamatojuma normatīvo aktu un tā vienību “*MK 2006. gada 19.decembra noteikumu Nr. 1036 „Audžuģimenes noteikumi” 43.punktu*”.
   2. Aizstāt I.nodaļas nosaukumā vārdu “noteikumi” ar vārdu “jautājumi”.
   3. Papildināt 3.punktu ar teikumu šādā redakcijā: “Noteikumu II., III. un VIII.nodaļā noteikto materiālo palīdzību piešķir, ja bērna un viena no likumiskajiem pārstāvjiem dzīvesvieta deklarēta Saulkrastu novada administratīvajā teritorijā.”.
   4. Izteikt 6.2.apakšpunktu šādā redakcijā:

“6.2. pēdējo sešu mēnešu laikā izsniegta izdevumus apliecinoša dokumenta kopiju, kurā norādīts personas vārds, uzvārds un personas kods. Nepieciešamības gadījumā Dienests var pieprasīt dokumenta oriģināla uzrādīšanu.”.

* 1. Svītrot 7.punktu.
  2. Papildināt ar jaunu II.1 nodaļu “Materiālā palīdzība tuberkulozes slimniekiem” šādā redakcijā:

“**II.1 Materiālā palīdzība tuberkulozes slimniekiem**

7.1 Materiālās palīdzības apmērs tuberkulozes slimniekiem, kuri ārstējas ambulatori, ir 3,00 *euro* dienā pārtikas iegādei;

7.2 Materiālo palīdzību piešķir uz ārstniecības iestādes izsniegtā izziņā norādīto termiņu.

7.3 Lai saņemtu materiālo palīdzību tuberkulozes slimniekiem, persona vēršas Dienestā ar iesniegumu, kurā ir norādīts kredītiestādes konta numurs, uz kuru pārskaitīt materiālo palīdzību. Papildus iesniegumam pieprasītājs iesniedz ārstniecības iestādes izsniegtu izziņu.”.

* 1. Svītrot 8.punkta otro teikumu.
  2. Svītrot 9.punkta otro teikumu.
  3. Svītrot 10.punkta otro teikumu.
  4. Svītrot 11.punkta trešo teikumu.
  5. Papildināt Noteikumus ar IV1 nodaļu „Vienreizējā materiālā pabalsta piešķiršana nozīmīgā dzīves jubilejā” šādā redakcijā:

“**IV.1 Vienreizējā materiālā pabalsta piešķiršana nozīmīgā dzīves jubilejā**

17.1 Vienreizēju materiālo pabalstu nozīmīgā dzīves jubilejā, pamatojoties uz 17.2 punktā norādīto iesniegumu, un Dienesta lēmumu piešķir:

17.11. 90 un 95 gadu jubilejā – 50 *euro;*

17.12. 100 gadu jubilejā – 100 *euro.*

17.2 Lai saņemtu materiālo pabalstu nozīmīgā dzīves jubilejā, pieprasītājs, tā likumiskais vai pilnvarotais pārstāvis vēršas Dienestā ar iesniegumu, kurā norādīts kredītiestādes konta numurs, uz kuru pārskaitīt materiālo pabalstu.

17.3 Pabalstu piešķir tajā gadā un mēnesī, kad persona sasniedz Noteikumu 17.1.punktā minēto vecumu.”.

* 1. Svītrot 15.punktu.
  2. Svītrot 19.punktu.
  3. Svītrot VI.nodaļu Pabalsts audžuģimenēm.
  4. Izteikt 27.punktu šādā redakcijā:

“27. Pabalstu aizbildnim par bērna uzturēšanu piešķir ar Dienesta lēmumu, pamatojoties uz Saulkrastu novada bāriņtiesas lēmumu. Šajā punktā noteikto pabalstu izmaksā aizbildnim papildus valsts noteiktajam pabalstam par bērna uzturēšanu. Pabalstu aprēķina sākot ar dienu, kad saņemts aizbildņa iesniegums līdz dienai, kad aizbildnis tiek atcelts vai atlaists no aizbildņa pienākumu pildīšanas. Par nepilnu mēnesi (uzsākot pabalsta par bērna uzturēšanu izmaksu) pabalsta apmērs tiek aprēķināts proporcionāli dienu skaitam, par pamatu ņemot pabalsta bērna uzturam apmēru mēnesī.”.

* 1. Izteikt 30.punkta otro teikumu šādā redakcijā: “Par nepilnu mēnesi (pārtraucot pabalsta par bērna uzturēšanu izmaksu) pabalsta apmērs tiek aprēķināts proporcionāli dienu skaitam, par pamatu ņemot pabalsta par bērna uzturēšanu apmēru mēnesī.”.
  2. Papildināt ar 32.1 punktu šādā redakcijā:

“32.1 Materiālo palīdzību vasaras nometņu izdevumu samaksai aizbildnībā vai audžuģimenē esošam bērnam, par kuru lēmumu pieņēmusi Saulkrastu novada bāriņtiesa, piešķir neatkarīgi no bērna likumiskā pārstāvja deklarētās dzīvesvietas.”.

* 1. Izteikt 34.punktu šādā redakcijā:

“34. Personai, kura ir atbrīvota no brīvības atņemšanas iestādes, tiek piešķirta vienreizēja materiālā palīdzība valstī noteiktajā garantētā minimālā ienākumu līmeņa apmērā, kāds ir spēkā atbrīvošanas dienā.”.

* 1. Svītrot 38.punktu.
  2. Svītrot 41. punktu.
  3. Izteikt XII.nodaļas nosaukumu šādā redakcijā: “Noslēguma jautājums”.

2. Grozījumu 1.13.punkts stājas spēkā pēc Saulkrastu novada domes 2019.gada 27.februāra saistošo noteikumu Nr. SN \_\_\_/2019 “Par Saulkrastu novada pašvaldības palīdzība audžuģimenei” spēkā stāšanās.

Domes priekšsēdētājs N.Līcis

**Saulkrastu novada domes saistošo noteikumu**

**„Grozījumi Saulkrastu novada domes 2018.gada 31.janvāra saistošajos noteikumos Nr. SN 1/2018 “Par materiālo palīdzību Saulkrastu novadā””**

**paskaidrojuma raksts**

|  |  |
| --- | --- |
| Sadaļa | Informācija |
| 1. Projekta nepieciešamības pamatojums | Saistošo noteikumu grozījumi ir nepieciešami, lai:   * noteiktu vienreizēja pabalsta apmēru un saņemšanas kārtību, personām, kuras ir sasniegušas 90, 95 un 100 gadu vecumu; * noteiktu materiālās palīdzības tuberkulozes slimniekiem saņemšanas kārtību; * svītrotu VI.nodaļu Pabalsts audžuģimenēm.   Saistošajos noteikumos ietverti Vides aizsardzības un reģionālās attīstības ministrijas 2018.gada 15.februāra atzinumā norādītie precizējumi. |
| 2. Īss projekta satura izklāsts | Saistošie noteikumi ir papildināti ar jauniem materiālās palīdzības veidiem:  - materiālā palīdzība tuberkulozes slimniekiem  - vienreizējs pabalsts personām, kuras ir sasniegušas 90, 95 un 100 gadu vecumu. Līdz šim palīdzība tika piešķirta kā palīdzība krīzes situācijā, piešķirot pārtikas talonus tādā apjomā, kāds norādīts ārstniecības iestādes izsniegtā izziņā.  No saistošajiem noteikumiem ir svītrota nodaļa Pabalsts audžuģimenēm. Tiesiskais regulējums, kas attiecas uz audžuģimenēm, tiks iekļauts atsevišķos noteikumos par pašvaldības palīdzību audžuģimenēm.  Papildus veikti atsevišķi precizējumi, tostarp precizējumi, kas norādīti Vides aizsardzības un reģionālās attīstības ministrijas 2018.gada 15.februāra atzinumā. |
| 3. Informācija par plānoto projekta ietekmi uz pašvaldības budžetu | Saistošie noteikumi neparedz būtisku ietekmi uz pašvaldības budžetu. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Nav attiecināms. |
| 5. Informācija par administratīvajām procedūrām | Noteikumu izpildi un piemērošanu nodrošina Saulkrastu sociālais dienests. |
| 6. Informācija par konsultācijām ar privātpersonām | Nav attiecināms. |

Domes priekšsēdētājs N.Līcis